Notodden gravlund

Notodden gravlund i Notodden kommune i Vestfold og Telemark ligger på vestsiden av Tinnåa, nord for byens sykehus. Gravlunden ble innviet den 30. november 1915, mens kirken ble oppført mer sentralt i byen og innviet først i 1938.

På gravlunden står et gravkapell som ble tegnet av Wilhelm Swensen og tatt i bruk i mars 1949. Det ble totalrehabilitert og utvidet i 2020–21. Kapellet har med det ca. 220 sitteplasser, hvorav 70 på galleriet. Ved samme anledning ble uteområdet oppgradert med legging av naturstein.

Referanser 

Gravlunder i Telemark
Byggverk i Notodden